**Selby** er en by og et verdslig sogn i distriktet av samme navn i grevskapet North Yorkshire, England. Den er lokalisert 22,7 km sør for byen York langs løpet av elven Ouse. Selby er den største og den mest folkerike bosetningen i det større distriktet Selby. Ved folketellingen i 2001 hadde distriktet en befolkning på 13 012 innbyggere, noe som hadde økt til 14 731 ved den tilsvarende folketellingen i 2011.

Historisk var Selby en del av det tidligere distriktet West Riding av Yorkshire. Mye av byens framgang og rikdom skyldtes Selbys posisjon ved bredden av elven Ouse. I fortiden hadde Selby en skipsbyggingsindustri og var en viktig havn, hovedsakelig grunnet Selby-kanalen som fraktet handel fra den ekspanderende byen Leeds. Selby har eget fotballag, Selby Town FC, som spiller i Northern Counties East Football League. Byen er også kjent for mikrobryggeriet Brown Cow Brewery og bryggeriet Abbey Bells Brewery.

Etymologi
---------

Byens opprinnelse har sin opprinnelse til etableringen av norrøn bosetning i vikingtiden ved bredden av Ouse. Arkeologiske undersøkelser av Selby har avdekket omfattende levninger, inkludert vanntrukne forekomster i byens kjerne som er datert tilbake til romersk tid. Det er mulig at Selby har sitt opphav i den bosetningen som for året 779 ble referert til *Den angelsaksiske krønike* som *Seletun*, også et norrønt stedsnavn. I dette året ble Seletun brent av ealdorman Beorn (Bjørn?).

Stednavnet *Seleby(a)* opptrer i en undersøkelse ca. 1030 og omtales som *Selebi*, som *Seleby(a)*/*Selebi(a)* i dokumenter fra slutten av 1100-tallet, med de adjektivisk formene *Salebiensis* og *Selebiensis*. Referansen i *Den angelsaksiske krønike* for året 779 synes det første elementet å henvise til et personnavn og siste element, *tun(e)*, har erstattet by. Det har vært foreslått at *sele* har betydningen «beskåret piletre», en tolkning som er forklart ved Selbys lokalisering ved elven Ouse.

Vennskapsbyer
-------------

Selby har følgende vennskapsbyer:[]

* Frankrikes flagg Carentan, Frankrike
* Tysklands flagg Filderstadt, Tyskland

Referanser
----------

1. ↑  UK Government: «Population details for Selby Parish». *Office for National Statistics*.
2. ↑  ««Town population 2011»». Arkivert fra originalen 5. januar 2016. Besøkt 1. februar 2016.
3. ↑  «Cochrane and Sons». *Gracesguide.co.uk*.
4. ↑  «Vessel makes a splash (870)» Arkivert 15. september 2012 hos WebCite. *Selby Times*.
5. ↑  Selby Civic Society (1998): *Selby. A brief guide to places of interest*. Selby: Selby Civic Society.
6. ↑  Timeline: 778-788, *Anglo-Saxons.net*
7. ↑  Burton, Janet (2013): *Historia Selebiensis Monasterii: The History of the Monastery of Selby*, OUP Oxford, s. 35, note 54

Eksterne lenker
---------------

* Offisielt nettsted Rediger på Wikidata

* (en) Selby, North Yorkshire – kategori av bilder, video eller lyd på Commons Rediger på Wikidata

 Selby hos Wikivoyage

* Selby Town Council
* Selby Times
* Selby Town Hall Events
* Online Map-Based record of Selby's History

|  |  |
| --- | --- |
| Oppslagsverk/autoritetsdata | Store Danske Encyklopædi **·** Vision of Britain **·** VIAF **·** GND **·** LCCN **·** GeoNames **·** GeoNames **·** BBC Things **·** MusicBrainz
 |